Hamzat Chimayev: “Ikkinchi Habib emasman. Men raqiblarimni nokautga uchrata olaman”

O‘rta vazn toifasidagi UFC jangchisi Hamzat Chimayev o‘zini Habib Nurmagomedov bilan taqqoslash kerak emasligi haqida gapirdi.

Ha, hamma meni ikkinchi Habib deb ataydi. Ammo men Hamzatman. Men janglarda raqiblarimni nokautga ham uchrataman va bo‘g‘a olaman ham.
Hamzat Chimayev, UFC jangchisi
Eslatib o‘tamiz, Chimayev 20-sentabr kuni Las-Vegasda o‘tkazilgan UFC Fight Night 178 musobaqasida Jerald Mershertni 17 soniya ichida nokautga uchratdi. Bu uning UFC’dagi uchinchi jangi bo‘ldi.
Hamzat 16-iyul kuni UFC on ESPN 13 musobaqasida promoushendagi debyutini o‘tkazgan. Unda shvetsiyalik sportchi Jons Fillipsni og‘ritish usuli bilan taslim etdi. Shuningdek, UFC Fight Island 3 musobaqasida Hamzat Ris Makkini 3 daqiqa ichida nokautga uchratgandi.
Hamzat Chimayev ishtirokidagi janglarni bu yerda ko‘rish mumkin → havola.